laion/Wikipedia-Exotic huggingface dataset:
שארלוטסוויל

שארלוטסוויל (באנגלית: Charlottesville) היא עיר במדינת וירג'יניה בארצות הברית. היא ממוקמת בתוך מחוז אברמארל של וירג'יניה אך היא עצמאית ממנו. היא נבנתה על גדות הנחל ריבאנה (יובל של הנהר ג'יימס) ושטחה 26.6 קמ"ר. מספר תושביה, נכון ל-2020 הוא 46,553 נפשות. העיר היא מרכזה של אוניברסיטת וירג'יניה. העיר הוקמה ב-1762 ונקראה על שמה של המלכה שארלוט ממקלנבורג-שטרליץ, רעייתו של ג'ורג' השלישי, מלך הממלכה המאוחדת. בין תושביה המפורסמים של העיר, ניתן למנות את תומאס ג'פרסון, אשר התגורר בעיר, עד מותו, באחוזת מונטיצ'לו. בעיר הוקמה גם להקת דייב מת'יוס בנד, והשחקן רוב לאו הוא יליד העיר. בשנת 2004 דורגה העיר כעיר הטובה ביותר למגורים בארצות הברית. בשארלוטסוויל קהילה יהודית עם נציגות רפורמית (עוד מ-1882), אורתודוקסית, ו"חבורה" של היהדות המתחדשת. ב-11 וב-12 באוגוסט 2017 נערכו הפגנות של ארגוני ימין קיצוני ותנועות נאו-נאציות במחאה על הסרת פסלים ואנדרטאות מהמרחב הציבורי המזוהים עם הקונפדרציה, תוך התמקדות בפסלו של מפקד צבא הקונפדרציה רוברט אדוארד לי. ביום השני להפגנות פרץ רכב ודרס 20 מפגינים שמחו נגד הפגנת הימין. אישה אחת נהרגה ו-19 נפצעו. ב-2021 הודיעה העיר שבכוונתה להסיר את פסליהם לי ושל הגנרל תומאס "סטונוול" ג'קסון ולהעבירם למיקום מאובטח, עד שמועצת העיר תחליט באשר לעתידם. בולגריה פלבן, בולגריה מדיה וקבצים בנושא שארלוטסוויל בוויקישיתוף אתר האינטרנט הרשמי של שארלוטסוויל (באנגלית) שארלוטסוויל, ברשת החברתית אקס (טוויטר) שארלוטסוויל, באתר אנציקלופדיה בריטניקה (באנגלית) פארה סטוקמן, הניו יורק טיימס, שנה אחרי, בשרלוטסוויל עדיין נאבקים לאסוף את השברים, באתר הארץ, 30 ביולי 2018 אלינה טוגנד, העיר עם בעיית הפרעושים הקשה ביותר, באתר הארץ, 11 במאי 2007 איי-פי וגרדיאן, ארבע שנים אחרי עצרת הימין, שרלוטסוויל תסיר פסלים של מפקדי צבא הדרום, באתר הארץ, 10 ביולי 2021 ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
קשישטוף לברינוביץ'

קשישטוף לברינוביץ' (בפולנית: Krzysztof Ławrynowicz; נולד ב-1 בנובמבר 1979 בווילנה שבברית המועצות) הוא כדורסלן ליטאי שמשחק בעמדת הפאוור פורוורד בקבוצת לייטקבליס הליטאית, ובעל עבר בנבחרת ליטא. אשתו היא מיס רוסיה לשנת 2004 טטניה סידורצ'וק. גובהו 2.10 מטר. הוא מתחרה ביחד עם אחיו דריוש בנבחרת ליטא. בשנת 1999 נשלח קשישטוף יחד עם אחיו לכלא באשמת אונס צעירה שמאוחר יותר נישאה לאחיו דריוש. 1996 - 1999 אליטה אליטיוס (LKL) 2002 - 2004 אוראל גרייט (רוסיה) 2004 - 2005 דינמו מוסקבה 2005 - 2007 אוניקס קאזאזן 2007 - 2012 מונטפסקי סיינה 2012 - 2014 ז'לגיריס קובנה 2014 ולנסיה 2014 - הווה פלקנסטרו רג'אנה מדיה וקבצים בנושא קשישטוף לברינוביץ' בוויקישיתוף פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר היורוליג יהונתן אליהו‏, הורשע וטוב לו: סיפורו של קשישטוף לברינוביץ', באתר וואלה, 15 בינואר 2014 חנה חן, שוברים את הכלים - ולא משחקים?, מקור ראשון, 07.01.08 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
טומי ברירקליף

תומאס "טומי" ברירקליף היה כדורגלן אנגלי ששיחק בעמדת הקיצוני או החלוץ. את קריירת הנוער שלו הוא החל בבאקופ ובקלית'רו, לפני שהפך למקצוען והצטרף לבלקברן רוברס ב-1897. הוא שיחק ברוברס במשך שלוש עונות, הבקיע חמישה שערים בעונת 1897/1898 ושניים נוספים בעונה שלאחר מכן. בעונת 1900/1901 הוא שיחק בסטאלייברידג' רוברס, ובסיומה הצטרף לוולוויץ' ארסנל. ברירקליף השפיע מיד עם הגעתו לארסנל: הוא ערך את הופעת הבכורה שלו במשחק נגד בארנסלי ב-2 בספטמבר, ובמקביל להיותו שחקן הרכב קבוע הוא גם היה מלך השערים של הליגה השנייה של הפוטבול ליג. למרות שבהמשך הקריירה שלו בארסנל הוא לא הבקיע שערים רבים, הוא נותר בהרכב בעונת 1903/1904 שבסיומה העפיל המועדון לליגה הראשונה עם 91 שערי זכות. בתקופה זו הוא שיחק בעיקר בעמדת הקיצוני, והיה שחקן הרכב קבוע בעונה הראשונה בתולדות ארסנל בליגה הבכירה (1904/1905), לפני שהועבר לבלקברן רוברס באפריל 1905. בסך הכל הוא השתתף ב-133 משחקים במדי ארסנל, והבקיע בהם 34 שערים. תוך זמן קצר עזב ברירקליף לפליימות' ארגייל, וסיים את הקריירה שלו בברנטפורד ובדארוון. ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4)
ביל גואינג

ויליאם הנרי "ביל" גואינג (באנגלית: William Henry "Bill" Gooing;‏ 1874–1969) היה כדורגלן אנגלי. גואינג נולד בעיירה פניסטון הסמוכה לעיר בארנסלי שביורקשייר, והחל את קריירת הנוער שלו בפניסטון וות' לפני שהצטרף לשפילד ונסדיי ב-1895. הוא שיחק בעמדת החלוץ המרכזי של ונסדיי במשך שתי עונות, אך השתתף רק בשלושה משחקים בליגה הראשונה, והבקיע שער אחד בתיקו 1 - 1 מול ברמינגהאם סיטי. ב-1897 הוא עבר למועדון הכדורגל צ'סטרפילד, וערך את הופעת הבכורה שלו במשחק מול ברטון וונדררס ב-4 בספטמבר 1897. ב-1899, בזמן ששיחק בצ'סטרפילד, המועדון נבחר לליגה השנייה של הפוטבול ליג, וגואינג הפך למבקיע שערים מצטיין עם 25 שערים ב-63 משחקי ליגה. בנובמבר 1901 הוא עבר לוולוויץ' ארסנל מלונדון, וערך את הופעת הבכורה שלו בניצחון 2 - 0 על ניוטון הית' ב-16 בנובמבר. גואינג היה שחקן הרכב קבוע במשך שלוש עונות, והוביל את חוליית ההתקפה של ארסנל (ביחד עם טים קולמן וטומי שנקס) שסייעה לארסנל להעפיל לליגה הבכירה בעונת 1903/1904. בעונת העלייה הבקיעו שלושת השחקנים 66 שערים. אולם, לאחר העפלת ארסנל הוחלף גואינג על ידי צ'ארלי סאטרתווייט, ולאורך רוב עונת 1904/1905 שימש כמחליפו. עם זאת, הוא השתתף במשחק מול ניוקאסל יונייטד ב-3 בספטמבר, שהיה המשחק הראשון בהיסטוריה של ארסנל במסגרת הליגה הבכירה. בסך הכל הוא השתתף ב-106 משחקים במדי ארסנל, והבקיע בהם 48 שערים. בתחילת 1905 הוא עזב את ארסנל ועבר לנורת'המפטון טאון, ובסוף אותה שנה הוא פרש מכדורגל. ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4)
אליפות טוראי פאן פסיפיק הפתוחה

אליפות טוראי פאן פסיפיק הפתוחה היא טורניר טניס מהקטגוריה העליונה בסבב ה-WTA הנערך בעיר טוקיו שביפן מאז שנת 1984. בין השנים 1993 ל-2008 הטורניר השתייך לדרג ה-1 בסבב הנשים, ומ-2009 (עם השינויים שנערכו בסבב) הוא משתייך לטורנירי הפרמייר. עד שנת 2007 הטורניר נערך באולמות על משטחי שטיח אולם ב-2008 הוא נערך על משטחים קשים ופתוחים. בין הזוכות המפורסמות בעבר : שטפי גראף (3 זכיות), גבריאלה סבטיני (3 זכיות), מרטינה נברטילובה (2 זכיות), קימיקו דאטה (זכייה אחת), מרטינה הינגיס (5 זכיות), לינדזי דבנפורט (4 זכיות) ומריה שראפובה (זכייה אחת). התחרות נערכה עד שנת 2008 בהגימנסה של מטרופולין טוקיו, והחל משנת 2008 התחרות נערכת בקולוסיאום אריאקה. מדיה וקבצים בנושא אליפות טוראי פאן פסיפיק הפתוחה בוויקישיתוף אתר האינטרנט הרשמי של אליפות טוראי פאן פסיפיק הפתוחה אתר הטורניר (באנגלית) אליפות טוראי פאן פסיפיק הפתוחה, באתר ה-WTA (באנגלית) אליפות טוראי פאן פסיפיק הפתוחה, ברשת החברתית אינסטגרם
הפלישה האמריקאית לפנמה

הפלישה האמריקאית לפנמה שזכתה לשם המבצעי מבצע מטרה צודקת (באנגלית: Operation Just Cause) התרחשה בין 20 בדצמבר 1989 ל-31 בינואר 1990. תחת ממשל הנשיא ג'ורג' הרברט ווקר בוש, צבא ארצות הברית פשט על פנמה והדיח את השליט בפועל, הגנרל והדיקטטור מנואל נורייגה, אשר הועמד למשפט בארצות הברית וכוחות צבא פנמה פוזרו. על פי הערכות שונות, בפלישה נהרגו כמה מאות עד כמה אלפים מאזרחי פנמה. ברקע לפלישה מספר גורמים, ובמרכזם אי שביעות רצונו של הממשל האמריקאי מהסדרי השליטה על תעלת פנמה: ב-7 בספטמבר 1977 חתמו נשיא ארצות הברית דאז, ג'ימי קרטר, ונשיא פנמה, עומר טוריחוס, על הסכם לפיו השליטה על תעלת פנמה תועבר מארצות הברית למדינת פנמה עד שנת 2000. ממשלי רייגן ובוש האב ניסו למנוע את קיום ההסכם. שליט פנמה נורייגה גם העניק לחברה קבלנית יפנית את הזכויות על פיתוח בתעלה, דבר אשר פגע ישירות בתאגיד בכטל. הממשל הפנאמי גם החל להתרחק מארצות הברית; בין היתר, הוא נמנע מלהאריך את תוקף פעילותו של בית הספר של האמריקות בפנמה. "בית הספר" היה מוסד של הכוחות המזוינים האמריקאים, בו אומנו ותודרכו כוחותיהן של מדינות ידידותיות לארצות הברית באמריקה המרכזית והדרומית. נטען כי בית הספר עסק באימון בהפרת זכויות האדם של מתנגדי המשטרים הללו. אומנו בו בין היתר הדיקטטורים לאופולדו גאלטיירי (שהשתייך לחונטת הקצינים בארגנטינה), אפרין ריוס מונט (שליט גואטמלה), הוגו בנסר (שליט בוליביה), קצינים בכירים ממשטרו של אוגוסטו פינושה בצ'ילה והטרוריסט לואיס פוסדה קרילס. נורייגה, שליט פנמה ב-1989, פעל למילוי ההסכם ולצמצום הנוכחות האמריקאית בארצו. זאת, חרף העובדה שהוא קיבל תשלומים מה-CIA מאז 1959 והיה נחשב למקור מודיעיני ומבצעי של רשות הביון האמריקאית. נורייגה אף הכיר את נשיא ארצות הברית, ג'ורג' בוש האב, מתקופת שירותו של הלה כראש ה-CIA. פעילותו של נורייגה בשירות ה-CIA כללה קידום האינטרסים של ארצות הברית במרכז אמריקה, ובכלל זאת פגיעה בפעילותם של כוחות ממשלת החזית הסנדיניסטית בניקרגואה ולחימה נגד מהפכני ה-FMLN באל סלוודור. מוערך, כי קיבל כ-100,000 דולר לשנה מן האמריקאים עבור פעילותו זו. בעוד ששיתף פעולה עם המנהל לאכיפת (חוקי) הסמים (DEA) להכשלת הברחות סמים, הוא עבד גם עם סוחרי סמים. הפלישה כללה בין היתר כוח מרגימנט הריינג'רס ה-75 שתפס שטחי מפתח חיוניים. במהלך הפלישה, ניסה משרד ההגנה האמריקאי למנוע זרימת מידע חופשית לידי העיתונות. רשת CNN הצליחה לעקוף את המגבלות באמצעות התקנת קו טלפון אדום, אליו התקשרו אזרחים פנאמיים ומסרו מידע. בשל האיפול העיתונאי שהטיל הממשל האמריקאי, קשה עד היום לדעת מה מספר הקורבנות מקרב אזרחי פנמה. בפועל, למרות טענותיו של הממשל האמריקאי כי מטרת הפלישה הייתה בלימת הסחר בסמים שבה היה מעורב נורייגה, לאחר הפלישה והדחת נורייגה התגברה פעילות הסחר בסמים בפנמה וממנה. מדיה וקבצים בנושא הפלישה האמריקאית לפנמה בוויקישיתוף Jones, Howard. Crucible of Power: A History of U.S. Foreign Relations Since 1897. 2001, page 494 Frederick Kempe, Divorcing the Dictator (New York, Putnam, 1990), ppg 26-30, 162 שון ניילור "יום שלא טוב למות בו", תל אביב: המכללה הבין-זרועית לפיקוד ולמטה - המכון - לחקר הטקטיקה, הוצאת משרד הביטחון, 2007, עמוד 80. רפי מן, נשק קטלני, באתר העין השביעית, 1 בינואר 2000 ערך זה הוא קצרמר בנושא היסטוריה צבאית ובנושא ארצות הברית. אתם מוזמנים לתרום לוויקיפדיה ולהרחיב אותו.
התנגדות

האם התכוונתם ל... מוליכות חשמלית – מידת היכולת של זרם חשמלי לעבור בגוף מסוים התנגדות (פסיכולוגיה) – התנהגות מטופל בפסיכותרפיה באופן שמונע שינוי במצבו מוקאוומה (בערבית: مقاومة, התנגדות) – בעיקר בהקשר של לוחמת גרילה איסלאמית התנגדות (סרט) (באנגלית: Defiance) – סרט קולנוע אמריקאי (2008) העוסק בשואה, בבימוי אדוארד זוויק התנגדות לחסידות
קסם של משפחה

קסם של משפחה (באנגלית: A Kind Of Magic) היא סדרת אנימציה לילדים מאת חברת האנימציה Xilam (אנ'). הסדרה שודרה בין השנים 2006-2010 ובישראל בין 2018-2009. כיום הסדרה זמינה לצפייה ב-yesVOD kids וב-HOT VOD Young. העונה השנייה עלתה לשידור בערוץ kidZ ב-5 באוגוסט 2018 וירדה משידור באותה שנה עם סיום שידורי העונה הראשונה. הסדרה מספרת על חייהם של ווילו הפיה ובעלה גרגור הענק שלא יכלו להתחתן בארץ הפיות. לכן הם עברו לעולם האמיתי יחד עם אמא של ווילו המכשפה פרושיה, הוד מעלתו הצפרדע, דוד ג'ין הג'יני והילדים האמיתיים שלהם תום וסינדי, שם המשפחה מנסה לחיות את חייהם הרגילים ומסתבכת בצרות שונות. תום (תומר פרי/דניאל מגון) - בנם של ווילו וגרגור בעל ההתנהגות הכי נורמטיבית במשפחה. ווילו (הדר שחף/טליה ברקאי) - אימם של תום וסינדי הפיה מנסה כמה שפחות להשתמש בקסם בעולם האמיתי. גרגור (דב רייזר/צביקה פורמן) - אביהם של תום וסינדי ענק אך למרות כך הוא עדין. סינדי (ספיר דרמון) - אחותו הבכורה של תום נערה טיפוסית בגיל התבגרות. הוד מלכותו (חנן רוזן/צביקה פורמן) -חיית המחמד של תום בעלת יכולת דיבור, צפרדע הטוענת שהיא נסיך. פרושיה (אפי בן ישראל/ענת ניב) - דודתם של תום וסינדי ואחותה של ווילו נוטה לרוב להסתבך עם החוק בעולם האמיתי. מאיה בר שלום לירון לב שירה סגל אריאל שמיר גיא רושיניאק מאיה מיטלפונקט ערן מור ליאור חקון תומר לוי קובי ליקורמן נעה קשפיצקי העונה הראשונה שודרה בינואר 2009 עד פברואר 2009 בערוץ הילדים, בינואר 2017 הסדרה עלתה לשידור חוזר בערוץ kidZ. העונה השנייה החלה את שידורה ב-5 באוגוסט 2018, בערוץ Kidz. אתר האינטרנט הרשמי של קסם של משפחה "קסם של משפחה", במסד הנתונים הקולנועיים IMDb (באנגלית) "קסם של משפחה", במסד הנתונים הקולנועיים KinoPoisk (ברוסית)
סבסטיה (פירושונים)

האם התכוונתם ל... סבסטיה – כפר ערבי בשומרון תחנת הרכבת מסעודה (סבסטיה) – ההתנחלות הראשונה בשומרון ("העלייה לסבסטיה") סבסטיה - שמה הקדום של העיר סיוואס, כיום במזרח טורקיה סבסטי או בשמה המקראי שומרון – עיר הרודיאנית בשומרון, בסמוך לסבסטיה
צ'ארלס לואיס (כדורגלן)

צ'ארלס הנרי לואיס (אנגלית: Charles Henry Lewis;‏ 15 באוגוסט 1886–1967) היה כדורגלן אנגלי. לואיס נולד בשכונת פלאמסטיד שבלונדון, ולפני שחתם בוולוויץ' ארסנל במאי 1907 הוא שיחק בקבוצות הנוער של אלת'האם ומיידסטון יונייטד. לואיס היה חלוץ בעל יכולת גבוהה, והוצב ברוב עמדות ההתקפה האפשריות במערך המשחק של ארסנל, כולל חלוץ חוד וקיצוני. הופעת הבכורה שלו הייתה רק במשחק מול סנדרלנד ב-28 בדצמבר 1907, ולמרות זאת הוא סיים את העונה עם שמונה שערים, אחד פחות מפיטר קייל. במשך שתי העונות הבאות הוא היה שחקן הרכב קבוע. אולם, בנוסף לכך שהמועדון נאבק על מקומו בליגה הראשונה (כולל הימנעות ברגע האחרון מירידה בעונת 1909/1910) הוא נאלץ לשחרר את שחקניו הטובים ביותר בגלל בעיות כלכליות קשות. המועדון סיים את עונת 1912/1913 במקום האחרון עם 18 שערי ליגה, כאשר לואיס ביחד עם פט פלנגן היה מלך שערי הקבוצה עם ארבעה בלבד. בתקופה זו תפקידו העיקרי של לואיס היה לשמש כמחליף; הוא הבקיע מעט שערים בעקבות היכולת הלא טובה של שחקני ההתקפה בארסנל. הוא נשאר נאמן למועדון (שבינתיים עבר לאצטדיון הייבורי ושינה את שמו ל"הארסנל"), כולל בתקופה שבה נאבק על העלייה בחזרה לליגה הבכירה. שיא הקריירה של לואיס נקטע בעקבות פריצת מלחמת העולם הראשונה; למרות שהוא השתתף בחלק מהמשחקים הלא-רשמיים שנערכו בזמן המלחמה, בתקופה שלאחר תום הקרבות וחזרת ארסנל לליגה הבכירה (1919) הוא כבר היה בן 33. בעונת 1919/1920 הוא השתתף בחמישה משחקי ליגה, ולאחר מכן עבר לשחק בקבוצת המילואים של ארסנל. לואיס עזב את ארסנל ב-1921, לאחר שהשתתף ב-220 משחקים והבקיע 34 שערים. לפני פרישתו הוא שיחק במועדון הכדורגל מרגייט. לאחר פרישתו ניהל חנות בפלאמסטד במשך שנים רבות. ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4) צ'ארלס לואיס, באתר WorldFootball.net
פדרציית השחייה האיטלקית

פדרציית השחייה האיטלקית (באיטלקית: Federazione Italiana Nuoto או בקיצור FIN) היא פדרציית שחייה הגדולה ביותר באיטליה המאגדת יותר מ-1200 מועדוני ספורט מים שונים. הפדרציה מאגדת בתוכה חמישה ענפי ספורט שונים: שחייה תחרותית, קפיצה למים, שחייה צורנית, שחייה במים פתוחים וכדורמים. הפדרציה נוסדה בשנת 1899. נשיא הפדרציה הוא פאולו ברלי, סנטור איטלקי אשר בעברו היה שחיין אולימפי מקצועי. מדיה וקבצים בנושא פדרציית השחייה האיטלקית בוויקישיתוף אתר האינטרנט הרשמי של פדרציית השחייה האיטלקית
גראד (פירושונים)

האם התכוונתם ל... גראד – רקטה ארטילרית סובייטית בקליבר 122 מ"מ לטווח קצר-בינוני. גראד (זווית) – שיטת חלוקה לזוויות המחלקת את המעגל ל-400 חלקים. גרדיאנט – אופרטור וקטורי המופעל על שדה סקלרי, המכונה בקיצור "גראד". גבריאל גראד – מלחין יהודי ליטאי שפעל ברוסיה ובגרמניה, ולאחר עליית הנאצים לשלטון, בתל אביב ובירושלים. צחי גראד – שחקן ישראלי, זוכה פרס אופיר על משחקו בסרט מישהו לרוץ איתו. הרב אברהם דב אוירבך – ידוע בכינויו הגרא"ד. גרד
גראד (זווית)

הגראד (Grad) היא זווית המתקבלת מחלוקת המעגל ל-400, כך שבכל זווית ישרה ישנן 100 זוויות בנות גראד. יתרונה של יחידה זו היא הקלות לחשב בה חישובים פשוטים. כך, למשל, אם פניתי בזווית של 117 גראד, בכיוון השעון מצפון, ניתן להבין בקלות כי פני מופנות בזווית של 17 גראדים מן המזרח. מקורה של חלוקה זו של המעגל בצרפת, והיא חלק מן השיטה המטרית. עם זאת חלוקה זו לא התקבלה באופן אוניברסלי, והיא נהוגה רק בענפי התמחות מסוימים כמדידות או תותחנות, וכן באזורים מסוימים, במיוחד כאלה שהיו בשליטה צרפתית. מאז שנות ה-80, רוב מחשבי הכיס המדעיים כוללים אופציה לחישוב בגראדים, לצד האפשרות להשתמש במעלות או ברדיאנים. הגראד נחשב ליחידת מידה חוקית באיחוד האירופי ובשווייץ. בעזרת הגראד נוח לחשב בהינתן זווית אחת את שאר זוויות הכיוון. לדוגמה, וקטור עם זווית של 25 גארד ניצב לוקטור עם זווית של 125 גראד, הפוך לווקטור עם זווית של 225 גארד, וניצב לימין וקטור עם זווית של 325 גראד. שני חסרונות בולטים: בעזרת הגראד לא ניתן לייצג את הזוויות 60 ∘ {\displaystyle 60^{\circ }} , 30 ∘ {\displaystyle 30^{\circ }} בלי להשתמש בשברים, כפי שאפשר לראות בטבלת ההמרות להלן. למספר 400 {1,2,4,5,8,10,16,20,25,40,50,80,100,200,400} יש הרבה פחות מחלקים שלמים מאשר המספר 360 {1,2,3,4,5,6,8,9,10,12,15,18,20,30,36,40,45,60,72,90,120,180,360}. בניגוד לרדיאנים, בהם הזווית מיוצגת בעזרת משתנה כמותי, ובדומה למעלות, גראדים הם משתנים יחסיים. מדיה וקבצים בנושא גראד בוויקישיתוף ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
דבקה (פירושונים)

האם התכוונתם ל... דבקה – ריקוד מסורתי דְבֵקָה – סוג של צמחים ממשפחת הפואתיים תיק דבקה – אתר חדשות העוסק בעיקר בנושאי צבא והעולם הערבי דווקא
התנגדות (פסיכולוגיה)

התנגדות בטיפול היא תופעה בה המטופל מתנהג במהלך פסיכותרפיה באופן שמטרתו להימנע משינוי במצבו, או שהוא מסרב לשוחח עם המטפל על חוויות רלוונטיות לטיפול. זיגמונד פרויד היה הראשון שדיבר על התנגדויות בטיפול פסיכואנליטי, בו מוגדרת ההתנגדות במונחים של הימנעות מהעלאת תכנים לא מודעים אל המודעות של האדם, מה שמקשה על התקדמות הטיפול. ההתנגדות בטיפול כזה עשויה להתבטא בשימוש עקשני במנגנוני הגנה מודעים ולא מודעים, במטרה להימנע מחשיפת דחפים, רגשות, דפוסי התנהגות וזכרונות של המטופל שמאיימים עליו. במהלך הטיפול עשויה ההתנגדות להתבטא במגוון התנהגויות, כגון חוסר שיתוף פעולה עם המטפל, אי מילוי הנחיותיו, שתיקות, איחורים, הבעת תחושת שיעמום, תוקפנות, וכחנות ועוד. דרך אפשרית להתמודדות של המטפל עם התנגדויות המטופל, היא הכלה, אמפתיה והבנה כנה של ההתנגדות, החשש מהטיפול, והמניעים לכך (בין השאר יכול המטפל להבין זאת תוך שימוש בתחושות שמתעוררות אצלו בעקבות ההעברה וההעברה הנגדית שמתרחשות בחדר הטיפולים). בהמשך ניתן לעבוד על תחושות אלו בטיפול. שיטה נוספת, ששימשה בעיקר פסיכואנליטיקאים בעבר, היא אסוציאציות חופשיות, בה המטופל מונחה להעלות כל מחשבה שעולה במוחו, כמעט ללא התערבות המטפל, כדי שיוכל לדבר בחופשיות ללא צנזורה עצמית, וכך יחשוף קונפליקטים לא מודעים תוך עקיפת ההגנות וההתנגדות. גישות שאינן פסיכואנליטיות, כגון פסיכולוגיית האגו, טוענות כי התנגדות והגנות של המטופל הן חלק מהותי בחווייה שלו, שלעיתים דווקא עוזר לו לתפקוד היומיומי. לכן הסרה של כל ההתנגדויות במהלך הטיפול עשויה להשאיר אותו חשוף ופגיע, ללא הגנות, ולאיים על האופן שבו הוא מכיר את עצמו, ללא דרכי התמודדות עם הדחפים והקונפליקטים הלא-מודעים שנחשפו. תומכי גישה זו מציעים, במקום זאת, לעבוד במהלך הטיפול על הבנה מעמיקה יותר של האופן בו ההתנגדויות וההגנות עוזרות למטופל בתפקודו, לעומת מצבים בהם הן מפריעות ומגבילות אותו, וכך לעבוד בדיאלוג משותף על הסרת המגבלות רק במקומות שבהם הן באמת מפריעות. J Sandler, H Kennedy & RL Tyson (1980), The Technique of Child Psychoanalysis: Discussions With Anna Freud, chapter 6 - "Resistance", Harvard University Press התנגדות, בלקסיקון הפסיכולוגי "בטיפולנט" חלי ברק, עבודה עם התנגדויות בקבוצה, 2 בפברואר 2008, אתר פסיכולוגיה עברית אסתי הרמן ושניאור הופמן, גישה טיפולית ייחודית בהתמודדות מול התנגדות: תיאור מקרה. ינואר 2011, אתר פסיכולוגיה עברית חיים דיין, התנגדות לטיפול באצטלה דתית אתר איגוד המטפלים החרדים
רוג'רו

רוּגֶ'רוֹ (מאיטלקית: Ruggiero) הוא מונח המתייחס לסכימה מוזיקלית, לעיתים הרמונית ולעיתים מלודית. היא מופיעה במוזיקה של המאות ה-16 וה-17, ביצירות ובאלתורים ווקאליים ואינסטרומנטליים כאחד. קרוב לוודאי שמקורה בציטוט נוסחאות ששימשו לביצוע "אורלנדו פוריוזו", פואמה אפית מאת לודוביקו אריוסטו מקור השם כנראה בשיר מס' 61, המולחן ביותר מתוך הפואמה הזו, שמתחיל במילים Ruggier, qual sempre fui, tal esser voglio. כיון שהמלודיה זכתה למספר רב כל כך של אלתורים, והושמעה בשינויים בלתי נמנעים במסורת שאיננה כתובה, קשה להגיע לכלל הסכמה בדבר המלודיה המדויקת. המבנה ההרמוני, לעומת זאת, נשאר קבוע יחסית. מבחינה הרמונית, בס "רוג'רו" הוא בסולם מז'ור, בדרך כלל סול מז'ור, וכולל ארבעה פסוקים קצרים. הסכימה הזו משמשת לעיתים קרובות לדקלום טקסטים אחרים העושים שימוש בטטרמטר יאמבי, משקל ימבי בן שמונה שורות ( ottava rima), שמקורו בשירה האיטלקית. Giuseppe Gerbino and Alexander Silbiger, "Ruggiero", Grove Dictionary of Music and Musicians (ed.: L. Macy), grovemusic.com (subscription access)
אמפר

אמפר (Ampere) היא יחידת המידה הבסיסית לזרם חשמלי, לפי מערכת היחידות הבין-לאומית (SI). היא קרויה על שמו של הפיזיקאי אנדרה מרי אמפר. הממד של האמפר הוא ממד הזרם, וסימונו A. בעת התחשמלות, זרם חילופין מסדר גודל של כ־60 מיליאמפר או זרם ישר בעוצמה של כ־300 עד 500 מיליאמפר יכולים להביא לפרפור חדרים באדם. משום כך, רגישותו של ממסר פחת במכשירי חשמל ביתיים עומדת על 30 מיליאמפר. בכיסא חשמלי נעשה שימוש בזרם של 8 אמפר על מנת להוציא להורג את הנידון למוות. החל מתאריך 20 במאי 2019 ההגדרה של האמפר במערכת SI והיא "זרם חשמלי של קולון אחד במשך שנייה אחת", כלומר יחידת מטען ליחידת זמן (קולון לשנייה): 1   A = 1 C s {\displaystyle {\rm {1\ A=1{\tfrac {C}{s}}}}} . הקולון הוא יחידת מטען ששווה לזו של 1 1.602176634 × 10 − 19 {\displaystyle {\frac {1}{1.602176634\times 10^{-19}}}} יחידות מטען בסיסיות (מטען האלקטרון בסימן חיובי). לפני כן ההגדרה המקורית של אמפר הייתה : "גודל של זרם ישר, אשר, אם היה עובר בשני תיילים ישרים, מקבילים ואינסופיים, המרוחקים האחד מהשני מרחק של מטר אחד והנמצאים בתוך ואקום, היה יוצר בין שני התיילים האלה כוח של ‎2×10-7‎ ניוטון [kg·m/s²] לכל מטר של אורך". לפי הגדרה זו בזרם של אמפר אחד עוברים בכל נקודה נתונה במוליך כ-‎6.242×1018‎ אלקטרונים בשנייה. היסטורית, האמפר מוגדר באמצעות הכוח המגנטי הפועל על תיילים ובהם זרם, ורק בדיעבד מוגדרת יחידת המטען (הקולון). ביחידות cgs הגישה היא הפוכה, קודם כל הוגדרה יחידת המטען ("היחידה האלקטרוסטטית") ורק אחר כך הוגדרו הקבועים והיחידות האחרים. אמפרמטר יחידות מידה על שם אישים אמפר, באתר אנציקלופדיה בריטניקה (באנגלית)
מריו קסטלנואובו-טדסקו

מריו קַסְטֶלנוּאוֹבוֹ-טֶדֶסְקוֹ (באיטלקית: Mario Castelnuovo-Tedesco; ‏ 3 באפריל 1895 - 16 במרץ 1968) היה מלחין יהודי-איטלקי שחי באיטליה ובארצות הברית. הוא התפרסם ביצירותיו לגיטרה ובמוזיקה שכתב לסרטים הוליוודיים. קסטלנואובו-טדסקו נולד בפירנצה, נצר למשפחת בנקאים שחיו בעיר זו עוד מגירוש יהודי ספרד ב-1492. הוא נחשף לעולם המוזיקה לראשונה בגיל שש, כאשר אמו לימדה אותו פסנתר. כבר בגיל תשע הוא הלחין את יצירתו הראשונה. בגיל 19, לאחר שסיים לימודיו באוניברסיטה במגמת פסנתר, החל ללמוד קומפוזיציה אצל המלחין האיטלקי הנודע אילדברנדו פיצטי, והשלים דיפלומה בתחום בשנת 1918, בגיל 23. בשנת 1926 הועלתה לבמות האופרה הראשונה שלו, "לה מנדרגורה", המבוססת על מחזה של ניקולו מקיאוולי, הייתה זו הראשונה מרבות יצירותיו שלוקחות השראה מהספרות. קסטלנואובו-טדסקו הושפע רבות ממורשתו היהודית, זאת ניתן לזהות למשל בקונצ'רטו לכינור מספר 2 שלו (1931), אשר אותו כתב לבקשת הכנר יאשה חפץ. בשנת 1932, פגש לראשונה בגיטריסט אנדרס סגוביה. בעקבות המפגש, הוא כתב את קונצ'רטו לגיטרה מספר 1. יצירה זו הייתה מהראשונות מתוך מאה יצירות שכתב לגיטרה, דבר אשר הקנה לו מוניטין של אחד מהמלחינים לגיטרה החשובים ביותר במאה העשרים. בעקבות התחזקות חוקי הפאשיזם באיטליה לקראת סוף שנות השלושים, ובפרט קבלת חוקי הגזע ואיסור השמעת יצירותיו ברדיו ובציבור, החליט קסטלנואובו-טדסקו לעזוב את איטליה. ב-1939 הפליג לארצות הברית, בה חי עד סוף ימיו. בארצות הברית השתקע בהוליווד, שם כתב מוזיקה ליותר ממאתיים סרטים הוליוודיים. הוא הכחיש שהדבר השפיע על יצירותיו האחרות, אך האמין שזוהי סוג של אמנות אמריקאית, בדומה לאופרות אירופאיות. כמו כן, בארצו החדשה המשיך לעבוד על אופרות, ויצירות המבוססות על שירה אמריקאית, פולחנים יהודיים והתנ"ך. מריו קסטלנואובו-טדסקו נפטר בבוורלי הילס בגיל 72. מדיה וקבצים בנושא מריו קסטלנואובו-טדסקו בוויקישיתוף מריו קסטלנואובו-טדסקו, במסד הנתונים הקולנועיים IMDb (באנגלית) מריו קסטלנואובו-טדסקו, באתר AllMovie (באנגלית) מריו קסטלנואובו-טדסקו, במסד הנתונים הקולנועיים KinoPoisk (ברוסית) מריו קסטלנואובו-טדסקו, באתר ספוטיפיי מריו קסטלנואובו-טדסקו, באתר קומפוניסטן דר גגנווארט מריו קסטלנואובו-טדסקו, באתר AllMusic (באנגלית) מריו קסטלנואובו-טדסקו, באתר MusicBrainz (באנגלית) מריו קסטלנואובו-טדסקו, באתר Discogs (באנגלית) מריו קסטלנואובו-טדסקו, דף שער בספרייה הלאומית מריו קסטלנואובו-טדסקו, באתר אנציקלופדיה בריטניקה (באנגלית) מריו קסטלנואובו-טדסקו, באתר "Find a Grave" (באנגלית)
סופר פיג

סופר פיג (ביפנית: 愛と勇気のピッグガール　とんでぶーりん, בתרגום: ילדת-חזיר של האהבה והאומץ) היא שמה של אנימה יפנית המבוססת על מאנגה פרודית על ילדות קסם מאת טאאקו איקדה, הונפשה כאנימה על ידי ניפון אולפני אנימציה ושודרה משנת 1994 עד שנת 1995. בישראל שודרה הסדרה בפוקס קידס. יום אחד קארין קוקובו (קאסי קארלן) אחרה לבית הספר ובדרכה פגשה חזירון צהוב ופצוע. החזירון שהיה רק רעב, הבריא ברגע שאכל מאחד התפוחים של קארין. כשקארין הגיעה לבית הספר, היא גילתה שהחזירון התגנב לתוך התיק שלה, וגרם לה להסתבך בצרות. קארין גילתה שהחזירון יכול לדבר ולעוף. החזירון נתן לה את ה"פיגומפאקט", כשהיא פתחה אותו, חרטום חזירים הופיע ממנו והתחבר לאף שלה והחזירון חשף את עצמו כנסיך טונראריאנו השלישי (איגי פיג) מכוכב בורינגו (אוינקו). הוא הסביר לה איך לשנות צורה בעזרת הסיסמה: "בא בי בוּ בֱה בוֹ בוורין" (בדיבוב האנגלי: "עם חוטם וזנב, לצדק יש גם גב, האמת והתבונה יצאו עכשיו, בשם עוצמת אוינקו"). לאחר שאמרה את מילות הקסם קארין הפכה לחזרזירה ורודה ועוצמתית בשם בורין (סופר פיג). אולם היא העדיפה להשתנות לגיבורה כמו האלילה שלה "קיוטי צ'או" (התייחסות לגיבורת העל "קיוטי האני"). טונראריאנו (שעכשיו קארין קוראת לו טון-צ'אן, אבל בדיבוב האנגלי: שמו יישאר איגי) אמר לה שאם היא תאסוף 108 פנינים על ידי עשיית מעשים טובים בתור בורין, קארין תוכל להגשים את משאלתה. אוסף הפנינים מופעל בקארמה, משמעותה שאם בורין תנצל את כוחותיה סתם, היא תאבד פנינים. אבל אם היא תחשוף את זהותה בפני אנשים כולל חבריה, היא תישאר במצב של בורין לנצח. נעמה אוזן - קארין קוקובו/בורין דור צויגנבום - טונראריאנו השלישי יורם יוספסברג - טונראריאנו השני שרון בורגאוקר - קואיצ'י מיזונו דון לני-גבאי - מאסמאי יאמאקאווה אורלי תגר - קאורו הידאקא גליה שפרינג - קייקו קורוהא מירון אהרונוביץ' - הירומי קאשיוואגי ירון מלאכי - ג'ימי מאטסומוטו ירון מנשה - טאקומה מושאנוקוג'י השני גד צ'רנובילסקי - טאקומה מושאנוקוג'י הראשון שלמה סדן - מאקוטו אראשי-יאמה תמי צוברי - בוטאן גיא נתיב - שינאיצ'ירו קוקובו יפה גבאי - שוהיי קוקובו "סופר פיג", במסד הנתונים הקולנועיים IMDb (באנגלית) "סופר פיג", במסד הנתונים הקולנועיים KinoPoisk (ברוסית) סופר פיג, במיזם "אישים" לתיעוד היצירה הישראלית